Cicuta

An Cicuta, na komun na bisto sa apod na water hemlock, sarong genus nin apat na klase nin mga tinanom na nakakahilo na gayo sa pamilyang Apiaceae. Ini mga perennial na herbaceous na tinanom na nagtatalubo sagkod sa 2.5 metros (8 piye) an langkaw, na igwa nin mga natatanging saradit na berde o puting burak na nakaareglo sa pormang payong (umbel). An mga tinanom sa genus na ini pwede man apodon na cowbane o poison parsnip. An Cicuta tubong mga rehiyon na temperado sa Norteng Hemispero, orog na sa Amerika del Norte asin Europa, na parati nagtutubo sa mga basang kapatagan, sa gilid kan mga sapa asin iba pang mga basang asin marsh na lugar. Sa Reino Unido parati ining makukua sa gilid kan mga kanal. An mga tinanom na ini igwa nin haraning pagkakaagid sa ibang mga miyembro kan pamilyang Apiaceae asin pwedeng malito sa nagkapirang kakanon o nakakahilo na mga tinanom. An komun na pangaran na hemlock pwede man na malito sa poison hemlock (Conium maculatum), o sa kahoy na Hemlock.

Toltolan